
NAGYMAROS VÁROS ÖNKORMÁNYZATA

 polgármestere 

Tárgy: Előterjesztés  1. napirendi pont
Szakmai előkészítő: Büttner Miklós műszaki ügyintéző
ELŐTERJESZTÉS

Nagymaros Város Önkormányzata Képviselő-testületének 
2026. augusztus 26-i rendkívüli, nyílt ülésére 

a Nagymaros Város Önkormányzata és a Thelema Kft. között a 2626 Nagymaros, 12. számú főúton, a Felsőmező utcai csatlakozásnál létesítendő gyalogátkelőhely beruházásának és költségviselésének tárgyában kötendő Megállapodás jóváhagyására
Tisztelt képviselő-testület!

I. A tárgyalandó témakör tárgyilagos és tényszerű bemutatása, az előterjesztés előzményei:
I.1. A 2626 Nagymaros, Felsőmezőn felépült iskola (a továbbiakban: Budapest School) használatbavételi engedélyezése kapcsán a területileg illetékes Kormányhivatal Útügyi Osztálya (és az Építési Hatóság) feltételként szabta meg, hogy az érintett területen, vagyis a 12. sz. főút és a Felsőmező utca csatlakozásánál a közlekedési létesítmények kiépítésre kerüljenek. 

I.2. A Képviselő-testület még 2025 márciusában hozott, 51/2025.(III.25.) önkormányzati határozatában (a továbbiakban: Öh.1.) elvi hozzájárulását adta a gyalogátkelőhely projekthez, azonban az átkelő megépítése a korábbiakban vázolt előfeltételezésekkel ellentétben – a hatósági előírás miatt – sürgőssé vált.
I.3. A beruházó Thelema Kft. ügyvezetője, Kiss Attila úr kezdeményezésére megállapodás született:

· A gyalogátkelőhely beruházója és építtetője 100%-ban a Thelema Kft. (székhely: 1075 Budapest, Kazinczy utca 12. 2. em. 33. ajtó, adószám: 25114825-2-42, Cg. 01-09-200500, képviseli: Kiss Attila Gábor ügyvezető) (a továbbiakban: Kft.)
· A beruházás teljes finanszírozását a Kft. vállalja, Nagymaros Város Önkormányzatát (a továbbiakban: Önkormányzat) semmilyen költség- vagy kötelezettségvállalási teher nem terheli.
· Noha a korábban benyújtott engedélyezési terveken még az Önkormányzat szerepelt beruházóként, a tárgyi megállapodás megkötését követően a megvalósulási terveken és a kivitelezési dokumentációban már kizárólag a Kft. lesz feltüntetve beruházóként és költségviselőként.
· Az Önkormányzat minden szükséges hozzájárulást (közútkezelői, tulajdonos, fa kivágási stb.) meg ad a Kft. részére.
I.3.1. A benyújtott tervek alapján az Útügyi Hatóság 2026. augusztus 17-én megadta a gyalogátkelőhely vonatkozásában a  létesítési engedélyt. 
A jelen előterjesztés 1. számú mellékletét képezi a Kft. által az Önkormányzathoz tárgyban benyújtott dokumentumok, valamint az előterjesztés 2. számú melléklete az Öh.1.


A fentiekben megjelölt képviselő-testületi ülésen személyesen jelen lesz Kiss Attila ügyvezető is, aki részletes tájékoztatást ad a kivitelezés ütemtervéről.
II. DÖNTÉST IGÉNYLŐ TÁRGYKÖR: 

Jelen előterjesztés tekintetében a Tisztelt Képviselő-testületnek arról szükséges döntenie, hogy a határozati javaslat 1. számú mellékletét képező tartalmú,  Nagymaros Város Önkormányzata és a Thelema Kft. között a 2626 Nagymaros, 12. számú főúton, a Felsőmező utcai csatlakozásnál létesítendő gyalogátkelőhely beruházásának és költségviselésének tárgyában kötendő Megállapodást jóváhagyja-e vagy sem, annak Felek általi megkötéséhez hozzájárulását adja-e vagy sem.
III. Költségkihatások, illetve a kiadás fedezetét biztosító költségvetési sor megnevezése:  űlésen kerül ismertetésre.
Kérem a Tisztelt Képviselő-testületet, hogy az előterjesztést megvitatni, valamint tárgyban megfontolt döntésüket meghozni szíveskedjenek.

Kelt: Nagymaros, 2026. augusztus 25. napján

                                                                    Tisztelettel: Petrovics László 

                                                                                  polgármester

Határozati javaslat
Nagymaros Város Önkormányzata

Képviselő-testületének

…/2026. (    .      .) számú határozata
a Nagymaros Város Önkormányzata és a Thelema Kft. között a 2626 Nagymaros, 12. számú főúton, a Felsőmező utcai csatlakozásnál létesítendő gyalogátkelőhely beruházásának és költségviselésének tárgyában kötendő Megállapodás jóváhagyásáról

1.Nagymaros Város Önkormányzat Képviselő-testülete egyetért azzal, hogy a 2626 Nagymaros, 12. sz. főút Felsőmező utcai csatlakozásánál tervezett gyalogátkelőhely beruházója és építtetője a Thelema Kft. (székhely, ügyvezető, adószám) legyen, azzal a feltétellel, hogy a beruházás teljes költségét a Thelema Kft. viseli, és Nagymaros Város Önkormányzatát semmilyen pénzügyi és kötelezettségvállalási kötelezettség nem terheli.
2. A Képviselő-testület jóváhagyja a Nagymaros Város Önkormányzata és a Thelema Kft. között kötendő Megállapodást, a jelen határozat 1. számú mellékletét képező tartalommal.

3. A Képviselő-testület felhatalmazza a Polgármestert a jelen határozat a tárgyi Megállapodás aláírására.
Határidő: …………..
Felelős: polgármester
Nagymaros, 2026. augusztus 25.

	
	                                        …………………………..

Petrovics László
Polgármester


	Látta:

…………………………..

Dr.Tóth Ibolya
Jegyző

ellenjegyző

